Jack Brabham

John Arthur ”Jack” Brabham (2. huhtikuuta 1926 Hurstville, Uusi Etelä-Wales, Australia – 19. toukokuuta 2014) oli australialainen autourheilun Formula 1 -luokan kolminkertainen maailmanmestari, vuosilta 1959, 1960 ja 1966.

Ura
Alkuvaiheet
Jack Brabham hallitsi erilaisten työkoneiden käytön jo pienestä pitäen auttaessaan vihannesviljelijän ammattia harjoittanutta isäänsä peltotöissä. Toisen maailmansodan aikana hän palveli ilmavoimissa, ja sodan jälkeen hän työskenteli autokorjaamoyrittäjänä. Sen ohessa hän kilpaili pienissä luokissa ajamalla muun muassa lika- ja saviratakilpailuja () sekä hillclimb-autokilpailuja, joissa voitti mestaruuksia. Hän tutustui kilpa-autouransa varhaisten vaiheiden aikana mekaanikko Ron Tauranacin kanssa.

Yhteistyö Cooperin kanssa
Brabhamin kilpa-ajajan kokemus kasvoi, kun hän aloitti yhteistyön Cooperin tehdastallin kanssa ja ajoi ensimmäisen Formula 1 -kilpailunsa tallin valmistamalla autolla Britannian osakilpailussa vuonna . Brabrhamin kilpailu päättyi keskeytykseen. Myös seuraavan vuoden Britannian kilpailu päättyi keskeytykseen Maseratin autolla. Kausi  oli jälleen yhden kilpailun mittainen F1-sarjassa, koska Brabhamin kiinnostus suuntautui urheiluautoihin ja Formula 2 -sarjaan. Hän voitti Stirling Mossin kanssa vuoden 1958 Nürburgringin 1000 kilometrin ajon sekä F2-mestaruudet Britannian (1958) ja Ranskan (1964) sarjoissa. Le Mansin 24 tunnin ajossa vuonna 1957 Brabham sijoittui Cooperillaan S1100-luokkansa kolmanneksi (kokonaistuloksissa 15. sijalle), mutta vuosien 1958 ja 1970 kilpailut Aston Martinin ja Matran autoilla päättyivät keskeytyksiin. 

Formula 1 -menestys kuljettajana ja oman tallin perustaminen
Kausi  oli Brabhamin ensimmäinen kokonainen F1-sarjassa. Hän otti sen aikana Monacon katuradalla uransa ensimmäisen voiton ja voitti ensimmäisen maailmanmestaruutensa Coventry Climax -moottorilla varustetulla Cooperilla. Seuraavana vuonna Brabham uusi mestaruutensa ja voitti muun muassa viisi peräkkäistä osakilpailua.

Brabham perusti vuonna 1961 Ron Tauranacin kanssa Brabham-tallin, jonka ensiesiintyminen tapahtui F1-sarjassa kaudella . Hänen tallinsa ei kuitenkaan menestynyt uudessa 1500 kuutiosenttimetrin Formula 1:ssä. Ainoan voiton tallille toi Dan Gurney vuoden  Ranskan osakilpailussa. Vuonna  alettiin ajaa 3000-kuutioisilla formuloilla, ja Brabham Repcon moottorilla varustetulla Brabham-autolla voitti kolmannen mestaruutensa. Brabham on ainoa, joka on pystynyt voittamaan F1-mestaruuden omaa nimeään kantavalla omavalmisteisella autolla. Seuraavana vuonna mestaruus meni hänen tallitoverilleen Denny Hulmelle.

Indianapolis 500 -kilpailuun Brabham oli osallistunut jo vuonna 1961 Cooperin valmistamalla autolla sijoittuen kilpailussa yhdeksänneksi, mutta uusintayritykset omavalmisteisella autolla päättyivät heikkoihin tuloksiin.  

Kilpauran lopettaminen
Kaudella  Brabham kärsi loukkaantumisista. Hän oli lopettamassa jo uraansa, mutta talliin ei ollut tarjolla huippukuljettajia, minkä vuoksi hän jatkoi vielä vuoden. Hän voitti kauden avauskilpailun Etelä-Afrikassa, mutta uran viimeinen F1-osakilpailu Meksikossa päättyi moottoririkon aiheuttamaan keskeytykseen. 

Kilpauran jälkeen
Eläkkeelle siirryttyään Brabham vetäytyi autourheilusta kokonaan, myi osuutensa tallista Tauranacille ja palasi Australiaan hoitamaan maatilaa sekä ylläpitämään moottorialan liiketoimintaa. Myöhemmin 1970-luvulla tallin johtotehtävät otti hoidettavakseen Bernie Ecclestone. Brabham aateloitiin vuonna 1979.

Yksityiselämä
Brabhamin kaikki pojat, Geoff, Gary ja David, ovat myös ajaneet kilpaa. Brabhamin lapsenlapset Matthew ja Sam ovat kilpa-ajajia.

Kunniajäsenyydet ja palkinnot
 Brittiläisen imperiumin ritarikunnan upseeri (OBE, 1966)
 Vuoden australialainen (1966)
 Knight Bachelor (Sir, 1979)
 Sport Australia Hall of Fame -kunniagallerian jäsenyys (1985, nostettiin Legend-arvojäseneksi vuonna 2003)
 International Motorsports Hall of Fame -kunniagallerian jäsenyys (1990)
 Australian Sports Medal (2000)
 Centenary Medal (2001)
 Officer of the Order of Australia (AO; 2008)
 Australian Speedway Hall of Fame -kunniagallerian jäsenyys (2011)
 National Living Treasure (Australia) (2012)

Formula 1 -tulokset

 Vuosi Talli Malli Moottori 1 2 3 4 5 6 7 8 9 10 11 12 13 Sijoitus Pisteet  Cooper Car Company Cooper  T40 Bristol S6 ARG MON 500 BEL NED GBRKesk. ITA - 0  Jack Brabham Maserati  250F Maserati S6 ARG MON 500 BEL FRA GBRKesk. GER ITA - 0  Cooper Car Company Cooper T43 Climax S4 ARG MON6 500 FRA7 - 0 Rob Walker Racing Team GBRKesk. GERKesk. † PES7 ITA  Cooper Car Company Cooper  T45 Climax S4 ARG MON4 NED8 500 BELKesk. FRA6 GBR6 GERKesk. † POR7 ITAKesk. MOR11 † 18. 3  Cooper Car Company Cooper T51 Climax S4 MON1 500 NED2 FRA3 GBR1 GERKesk. PORKesk. ITA3 USA4  1.  31 (34)  Cooper Car Company Cooper T51 Climax S4 ARGKesk.  1.  43 Cooper T53 MONDSQ 500 NED1 BEL1 FRA1 GBR1 POR1 ITA USA4  Cooper Car Company Cooper T55 Climax S4 MONKesk. NED6 BELKesk. FRAKesk. GBR4 11. 4 Cooper T58 Climax V8 GERKesk. ITAKesk. USAKesk.  Brabham Racing Organisation Lotus 24 Climax V8 NEDKesk. MON8 BEL6 FRAKesk. GBR5 9. 9 Brabham  BT3 GERKesk. ITA USA4 RSA4  Brabham Racing Organisation Lotus 25 Climax V8  MON9 7. 14 Brabham BT3 BELKesk. ITA5 Brabham  BT7 NEDKesk. FRA4 GBRKesk. GER7 USA4 MEX2 RSA13  Brabham Racing Organisation Brabham BT7 Climax V8 MONKesk. NEDKesk. BEL3 FRA3 GBR4 GER12 8. 11 Brabham  BT11 AUT9 ITA14 USAKesk. MEX15  Brabham Racing Organisation Brabham  BT11 Climax V8 RSA8 MONKesk. BEL4 FRA GBRDNS NED GER5 ITA USA3 MEXKesk. 10. 9  Brabham Racing Organisation Brabham BT19 Repco V8  MONKesk. BEL4 FRA1 GBR1 NED1 GER1 ITAKesk. 1. 42 (45) Brabham BT20 USAKesk. MEX2  Brabham Racing Organisation Brabham  BT20 Repco V8 RSA6  2.  46 (48) Brabham BT19 MONRet NED2 Brabham BT24 BELKesk. FRA1 GBR4 GER2 CAN1 ITA2 USA5 MEX2  Brabham Racing Organisation Brabham BT24 Repco V8 RSAKesk. 23. 2 Brabham  BT26 ESPDNS MONKesk. BELKesk. NEDKesk. FRAKesk. GBRKesk. GER5 ITAKesk. CANKesk. USAKesk. MEX10  Brabham Racing Organisation Brabham  BT26A Cosworth V8 RSAKesk. ESPKesk. MONKesk. NED6 FRA GBR GER ITAKesk. CAN2 USA4 MEX3 10. 14  Brabham Racing Organisation Brabham BT33 Cosworth V8  RSA1 ESPKesk. MON2 BELKesk. NED11 FRA3 GBR2 GERKesk. AUT13 ITAKesk. CANKesk. USA10 MEXKesk. 5. 25
 Huomioita

Lähteet

Luokka:Australialaiset Formula 1 -kuljettajat
Luokka:Formula 1 -maailmanmestarit
Luokka:British Touring Car Championship -kuljettajat
Luokka:Brittiläisen imperiumin ritarikunta
Luokka:Vuonna 1926 syntyneet
Luokka:Vuonna 2014 kuolleet